Ṣayddu yekcem tamurt n Lezzayer s ukukru d tigdi, yenwa ad yaf deg-s axeddim, maca iwala ussan d iberkanen di Ḥasi Mesɛud d Msila, iwala seg-sen anagar taḥeqqranit d leɣder. Almi yekcem tamurt n Leqbayel, tamurt n tayri d unecreḥ, tamurt n lxir d rbeḥ, tamurt is-d-yeẓẓlen ifassen akken as-tekkes tigdi, d tin i as-d-yefkan imdukkal ara t-iɛawnen, gar-asen Mennad d Ba Muḥ is-dixedmen axeddim ɣur-s , d Ṭiṭṭi is-yefkan tayri d lḥanan ɣas akken anect-nni yessaweḍ-iten ad sumsen taflest i asen-yefka Ba Muḥ.